Document ID: 32012R0799

32012R0799
L 240/3
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 799/2012
od 5. rujna 2012.
o utvrđivanju oblika i sadržaja računovodstvenih podataka koji se moraju dostaviti Komisiji s ciljem poravnanja računa EFJP-a i EPFRR-a, kao i za potrebe praćenja i predviđanja
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (1), a posebno njezin članak 42.,
budući da:
(1)
Člankom 8. stavkom 1. Uredbe Komisije (EZ) br. 885/2006 od 21. lipnja 2006. o utvrđivanju detaljnih pravila za primjenu Uredbe Vijeća (EZ) br. 1290/2005 u pogledu akreditacije agencija za plaćanja i drugih tijela te poravnanja računa EFJP-a i EPFRR-a (2) predviđa se da se moraju utvrditi oblik i sadržaj računovodstvenih podataka iz članka 7. stavka 1. točke (c) te Uredbe te način njihovog prosljeđivanja Komisiji.
(2)
Trenutačno su Provedbenom uredbom Komisije (EU) br. 909/2011 (3) utvrđeni oblik i sadržaj računovodstvenih podataka koji se dostavljaju Komisiji s ciljem poravnanja računa Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR), kao i za potrebe praćenja i predviđanja.
(3)
Prilozi Provedbenoj uredbi (EU) br. 909/2011 ne mogu se koristiti u svrhe za koje su namijenjeni u financijskoj godini 2013. Provedbenu uredbu (EU) br. 909/2011 treba stoga staviti izvan snage i zamijeniti novom uredbom kojom se određuju oblik i sadržaj računovodstvenih podataka za tu financijsku godinu.
(4)
Mjere predviđene ovom Uredbom u skladu su s mišljenjem Odbora za poljoprivredne fondove,
DONIJELA JE OVU UREDBU:
Članak 1.
Oblik i sadržaj računovodstvenih podataka iz članka 7. stavka 1. točke (c) Uredbe (EZ) br. 885/2006 i način njihovog prosljeđivanja Komisiji utvrđuju se u prilozima I. (tablica X.), II. (Tehničke specifikacije za prijenos računalnih dosjea EFJP-u i EPFRR-u), III. (Memorandum) i IV. (Struktura proračunskih oznaka EPFRR-a [F109]) ovoj Uredbi.
Članak 2.
Provedbena uredba (EU) br. 909/2011 stavlja se izvan snage s učinkom od 16. listopada 2012.
Članak 3.
Ova Uredba stupa na snagu sedmog dana od dana objave u Službenom listu Europske unije.
Primjenjuje se od 16. listopada 2012.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 5. rujna 2012.

Labels: 4
2
19
6
15